
Periodisk emneevaluering høsten 2009 

AST2120 - Stjernene

1. Gjennomføring av emnet 

Høstsemesteret 2009 var annen gang AST2120 ble tilbudt i sin nye form. 

Undervisningen har bestått av 3 timer forelesninger og 2 timer gruppeundervisning pr. uke fra 17/8-23/11. Forelesningene ble gjennomført av Boris Gudiksen. Gruppetimene ble ledet av Sigurd Kirkvold Næss (17/8 – 1/10) og Patrick Antolin (29/10 – 16/11) holdt gruppeundervisningen.

Etter den dårlige evalueringen i 2008 ble kurset omstrukturert. Høsten 2009 ble det lagt mindre vekt på det ytre av stjernene, og spesielt måtte emnet bringes tilbake fra å være tett på forskningsfronten til å være mer basert på etablerte sammenhenger. 

Etter valget av litteratur høsten 2008 som presenterte problemer i forskningen ble kurset høsten 2009 basert på bare en bok: ”The Sun” av Stix, forelesningsnotater skrevet spesielt til dette kurset og forelesningsnotatene ”The Generation and Transport of Radiation” skrevet av Rob Rutten. Denne kombinasjonen av notater og lærebok fungerte bedre.

Vurderingen har vært i form av en midttermineksamen og en avsluttende eksamen. Karakter på begge ble gitt i skala fra 0 til 100 av emneansvarlige og gruppetimelæren. Disse ble så midlet med vekting 30:70 og bokstavkarakter gitt på bakgrunn av den midlede karakteren. 

1.1 Eventuelle avvik fra emneplan

Ingen

1.2 Kommentarer til gjennomføringsdata (FS-rapport 754.001)
Åtte studenter hadde meldt seg til kurset, fire møtte til eksamen, og bare to bestod med snittkarakteren B.
1.3 Indikasjoner på særlig god kvalitet

Evalueringsrapporten høsten 2008 ble tatt alvorlig og det er gjort mye for å rette opp i de forhold som ble avdekket der. Høsten 2009 ble det satt opp et klart mål med hva kurset ville utmynte seg i, nemlig å produsere en modell av en stjerne. Dette tok studentene veldig bra imot. Bare to studenter svarte på spørreundersøkelsen på slutten av kurset, men begge var veldig positive. 

1.4 Indikasjoner på sviktende kvalitet
Ingen.
1.5  Utvikling av studiekvalitet

Det eneste som kom fram gjennom spørreundersøkelsen til studentene var pensumlitteraturen. Det er ikke overraskende da boken av Stix ikke er så godt egnet (men en av de beste om emnet) og mange av de skrevne notater av emneansvarlige må gjennom flere bearbeidninger før de er gode nok. Det er uansett en klar forbedring i forhold til høsten 2008. 
2.0 Forslag til tiltak for å forbedre emnet

Det må fortsatt arbeides med litteraturvalg og forbedring av de notater som gis til studentene.

